Document ID: /fineweb-2-swissfilter-quality_10-filterrobots/filtered/02687.jsonl.gz/23

Decembrie - sărbătoare în bisericile românești din Elveția
Decembrie - sărbătoare în bisericile românești din Elveția
Vă prezentăm în cele ce urmează o parte din evenimentele dedicate Crăciunului organizate de bisericile româneşti din Elveţia
Duminică, 2 decembrie, de la 12:30, la Biserica ortodoxă română "Sfântul Ierarh Nicolae" din Zürich se va sărbători Hramul parohiei şi 11 ani de la înfiinţare: va avea loc o Agapă și serbarea copiilor de Moș Nicolae, un concert de colinde al coralului "Cantores Amitiae" din Iași, precum și un spectacol de colinde cântate de tinerii români din Zurich.
Duminică, 16 decembrie, de la ora 11:30, la Biserica Ortodoxă din Geneva se va împodobi pomul de Crăciun și va avea loc un concert de colinde.
Tot la mijlocul lunii, se vor susține concerte de Crăciun în Geneva (15 decembrie) și Zürich (16 decembrie) în cadrul programului de concerte "A Christmas Celebration".
Pe data de 25 decembrie, Nașterea Domnului va fi sărbătorită în toate parohiile. Astfel, la Zürich, Biserica Ortodoxă Românească "Sfântul Ierarh Nicolae" va oficia Sfânta Liturghie arhierească (de Crăciun) începând cu ora 10:15.
Tot de la orele 10, la Wintherthur, în Capela Bisericii Sf. Petru și Paul va avea loc slujba de Crăciun, urmată de o petrecere de Crăciun românească de la ora 14:00, la Freizeitanlage Gutschick, Scheideggstrasse 20 în Winterthur.
Biserica Ortodoxă din Zürich și cea din Baden vor avea o slujbă comună, urmată de un concert de colide și Agapă. Biserică Ortodoxă din Berna va oficia slujba de Crăciun marți, 25 decembrie și va avea de asemenea un program de colinde.
Oana Spătărescu, Zürich